Vücudnamə (Telimxan)
Atadan gəldim anaya 
Birce qətrə qanə döndüm.
Doqquz ay seyran eylədim 
Canlandım insanə döndüm.

Ol dəm ki, geldim dünyayə,
Ağız açdım əmdim maye.
Bədirləndim, döndüm aye 
Bir mahi-tabanə döndüm.

İki yaşımda əmdim şir,
Danışıq öyrendim bir-bir.
Hökmüm revan, oldum əmir 
Bir tifli-nadane döndüm.

Altıda məktəbə düşdüm,
Yeddidə məktəbdən qaçdım.
On beşimdə yeyib coşdum 
Dəryayi-ümmanə döndüm.

İyirmidə oldum çəri,
Tapdım məzhebi-Cəfəri.
Yıxdım Qalayi-Heybəri 
Əliyi-Ümranə döndüm.

Otuzumda oldum dəli, 
Çağıranda dedim: “bəli”. 
Çağırdım sidqinən “Əli” 
Rüstəmi-dastana döndüm.

Yaşadım qırxa yetişdim,
Qırxlar ceminə qanşdım. 
Bəylər ilən yedim, içdim 
Sultan idim xana döndüm.

O gün ki, əlliyə çatdım, 
Günbəgün mən dala ötdüm. 
Zeri-ziverimi satdım 
Mətasız dükkanə döndüm.

Altmışda durub oturdum,
Ömrii yetmişə yetirdim.
Huşum havasın itirdim 
Bir piri-nalanə döndüm.

Yetmiş yaşa köç eylədim, 
Cavan ömrüm puç eyledim, 
İki qıçım üç eylədim 
Cərgeyi-piranə döndüm.

Səksəndə çox halım yaman, 
Gözlərimi tutdu duman. 
Olmadı dərtiimə dərman 
Dərdi-bidərmanə döndüm.

Doxsan yaşda düşdüm zara, 
Olmadı dərdimə çara. 
Əzimet etdim məzara 
Yaxşı müsəlmana döndüm.

Yüz yaşımda mindim ata,
Kim baxar qəbzə,barata? 
Didar qaldı qiyamata 
Xak ilə yeksanə döndüm.

İnkir, Münkir dövrəm aldı, 
Məni sualata saldı.
Əli harayıma geldi 
Xoşhalü xəndanə döndüm.

Şahi-mərdan nehib etdi,
İnkir, Münkir fərar etdi. 
Qıli-siratdan keçirtdi 
Mən əhli-rizvanə döndüm.

Ağam Əli seyrə geldi, 
Behişt güllərindən derdi, 
Kövsərin suyundan verdi, 
Pir idim, cavanə döndüm.

Mömin pişişi çullandım, 
Yedim, içdim, mən sulandım. 
Behiştdə gəzdim, dolandım 
Türkmən Telimxanə döndüm.
Vücudnamələr